Държавен вестник, бр. 40, 2015 г., стр. 27

БРОЙ  40	
Д Ъ Р Ж А В Е Н  В Е С Т Н И К 	
СТР.  27  
2007 г. до 18 ноември 2008 г., след което остава 
открита за присъединяване:
(а) Държавите могат да изразят съгласи-
ето си за обвързване с разпоредбите на тази 
Конвенция чрез:
(i) подписване без условие за последваща 
ратификация, приемане или одобрение; или
(ii) подписване при условие за последва-
ща ратификация, приемане или одобрение, 
последвано от ратификация, приемане или 
одобрение; или
(iii) присъединяване.
(b) Ратификацията, приемането, одобре-
нието или присъединяването се извършват 
чрез депозиране на съответния документ при 
Генералния секретар.
Член 18
Влизане в сила
1. Тази Конвенция влиза в сила 12 месеца 
след датата, на която 10 държави са я подпи-
сали без условие за последваща ратификация, 
приемане или одобрение или са депозирали 
при Генералния секретар документи за ра-
тификация, приемане, одобрение или при-
съединяване.
2. За всяка държава, която ратифицира, 
приеме, одобри или се присъедини към тази 
Конвенция след изпълнение на условията за 
влизане в сила по параграф 1, Конвенцията 
влиза в сила 3 месеца след датата на депозиране 
на съответния документ от такава държава, 
но не преди Конвенцията да е влязла в сила 
съгласно параграф 1. 
Член 19
Денонсиране
1. Тази Конвенция може да бъде денонсирана 
от държава – страна по нея, по всяко време 
след изтичането на една година от датата, на 
която е влязла в сила за тази държава.
2. Денонсирането се извършва чрез депози-
ране на съответен документ при Генералния 
секретар.
3. Денонсирането влиза в сила една годи-
на, след като Генералният секретар получи 
документа за денонсиране или след посочен 
в документа по-дълъг период.
Член 20
Депозитар
1. Тази Конвенция се депозира при Гене-
ралния секретар.
2. Генералният секретар:
(а) информира всички държави, които са 
подписали или са се присъединили към Кон-
венцията, относно:
(i) всеки нов подпис или депозиране на 
документ за ратификация, приемане, одобре-
ние или присъединяване и датата, на която 
е станало това;
(ii) датата на влизане в сила на тази Кон-
венция;
(iii) депозирането на всеки документ за 
денонсиране на Конвенцията, датата на 
депозиране и датата на влизане в сила на 
денонсирането;
(iv) други декларации и уведомления, по-
лучени по Конвенцията;
(b) предава заверени за вярност с оригинала 
копия от Конвенцията на всички държави, 
които са я подписали или са се присъединили 
към нея.
3. С влизането в сила на тази Конвенция 
Генералният секретар предава заверено за 
вярност с оригинала копие от текста на Ге-
нералния секретар на ООН за регистрация 
и публикуване в съответствие с чл. 102 от 
Устава на ООН.
Член 21
Езици
Тази Конвенция е създадена в единствен 
оригинал, чиито текстове на арабски, китай-
ски, английски, френски, руски и испански 
език имат еднаква сила.
Изготвена в Найроби на осемнадесетия 
ден от месец май две хиляди и седма година.
В уверение на което долуподписаните, на-
длежно упълномощени за тази цел от своите 
правителства, подписаха тази Конвенция.
ПРИЛОЖЕНИЕ
Свидетелство за застраховка или друго финансово обезпечение по отношение на задължения за 
изваждане на потънало имущество
Издава се в съответствие с разпоредбите на чл. 12 от Международната конвенция за изваждане 
на потънало имущество от Найроби, 2007 (УК.С)
Име на 
кораба
Бруто 
тонаж
Отличителен 
номер или 
букви
ИМО 
номер на 
кораба
Пристанище 
на регист­
рация
Име и пълен адрес на основното 
място на дейност на регистрирания 
собственик